Ante Budimir. Ante Budimir (; 1991-yil 22-iyul, Zenica) – xorvat futbolchisi, Ispaniyaning „Osasuna“ klubi va Xorvatiya milliy terma jamoasining hujumchisi. U ikkita Yevropa chempionati (2020 va 2024) hamda 2022-yilgi Jahon chempionatida ishtirok etgan. Futbolchilik faoliyati. Klub. 2014-yil avgust oyida Budimir Germaniyaning 2-Bundesligasidagi „Sankt-Pauli“ klubiga qoʻshildi va u bilan 2018-yilgacha toʻrt yillik shartnoma imzoladi. „Sankt-Pauli“ futbolchi uchun 900 ming yevro toʻlagan. Budimir „Sankt-Pauli“ libosida 20 ta oʻyinda atigi 1 ta gol urdi. 2015-yilning 1-sentyabrida Budimir Italiyaning „Krotone“ klubiga ijaraga berildi va u yerda bir mavsum oʻtkazdi. Uning debyuti 2015-yilning 7-sentyabrida „Kalyari“ga qarshi oʻyinda (0:4) boʻlib oʻtdi, Ante 71-daqiqada Pietro De Jorjio oʻrniga maydonga tushdi. 2016-yilning mart oyida „Krotone“ futbolchini 1 million yevroga sotib olish huquqidan foydalandi. Budimir mavsumni B seriyasining 36 oʻyinida 16 ta gol urish bilan „Krotone“ning eng samarali hujumchisi sifatida yakunladi. 2016-yil 5-iyulda „Sampdoriya“ Budimirni sotib oldi va u 2020-yilning oʻrtasigacha shartnoma imzoladi. 2019-yil 15-yanvarda Budimir Ispaniyaning „Mallorca“ klubiga ijaraga oʻtdi. 2019-yil 3-fevralda u „Alkorkon“ga qarshi oʻyinda (2:0) jarima toʻpidan oʻzining klubdagi ilk golini urdi. 2019-yilning yozida u klub bilan 2,2 million yevroga doimiy shartnoma tuzdi. 2019/20 mavsumida Budimir 13 ta gol urib, La Liganing mavsumidagi eng yaxshi toʻpurarlar roʻyxatida 8-oʻrinni egalladi. 2020-yil 5-oktyabrda Budimir 2020/21-yilgi mavsumda „Osasuna“ jamoasiga ijaraga berilgan. 2021-yil 7-iyunda „Osasuna“ Budimir bilan doimiy shartnoma imzolaganini eʼlon qildi. Oldingi mavsumni ijarada oʻtkazgan futbolchi bilan 2025-yilning yozigacha shartnoma imzolandi. Terma jamoa. 2020-yil 27-avgustda mavsumoldi tayyorgarlik paytida Xorvatiya milliy terma jamoasi bosh murabbiyi Zlatko Dalić Budimirni sentyabr oyida oʻtkaziladigan Millatlar ligasi doirasidagi Portugaliya va Fransiyaga qarshi oʻyinlarga chaqirdi. 2020-yil 7-oktyabrda u Shveysariyaga qarshi oʻrtoqlik uchrashuvida milliy terma jamoada debyut qildi va Mario Pašalićga gol uzatmasini berdi. 11-noyabrda esa u Turkiyaga qarshi oʻrtoqlik oʻyinida ilk golini urdi. U darvoza tomon harakatlanayotganda toʻpni tirsagi bilan sezilarli darajada toʻxtatib oldi, ammo buni hakam Slavko Vinčić payqamay qoldi. Yutuqlari. Osasuna Copa del Rey kubogida ikkinchi oʻrin: 2022–23 Xorvatiya FIFA Jahon chempionati uchinchi oʻrin: 2022